b"\n_START_ARTICLE_\nProtectorat de Dahomey\n_START_PARAGRAPH_\nEl protectorat de Dahomey fou un territori sota protectorat franc\xc3\xa8s format per l'antic regne de Dahomey. Va existir entre 1894 i 1900. Va quedar integrat a la col\xc3\xb2nia de Dahomey des del juny de 1894.\n_START_SECTION_\nTercera expedici\xc3\xb3 francesa al regne de Dahomey (1393-1394)\n_START_PARAGRAPH_\nDespr\xc3\xa9s de descansar tres mesos, el general Dodds es va embarcar el 12 d'agost de 1893 amb els seus oficials per tornar a Dahomey. Al desembarcar va organitzar els serveis civil per poder-se dedicar als afers militars. Les tropes es van dividir en quatre grups sota els comandants Drude, Boutin, Jacomel de Cauvigny i Chmittelin amb 1.724 combatents. _NEWLINE_El rei B\xc3\xa9hanzin, al saber del retorn del seu vencedor, va enviar una ambaixada a Paris per demanar al president Carnot l'anul\xc2\xb7laci\xc3\xb3 de la seva deposici\xc3\xb3 (dictada pel general Dodds) per\xc3\xb2 la missi\xc3\xb3 no fou rebuda per ning\xc3\xba a Fran\xc3\xa7a, i els membres van retornar a Dahomey.  _NEWLINE_Dodds es va voler assegurar que el pa\xc3\xads de D\xc3\xa9came i el dels ouatchis (entre el Mono i el Couffo) estaven segurs. El 16 de setembre el grup Drade era a Dogba i va avan\xc3\xa7ar cap a Sak\xc3\xa9 t\xc3\xa9; el pa\xc3\xads estava tranquil i va seguir, passant l'On\xc3\xa9m\xc3\xa9 per pujar fins a l'altura d'Agombo, per\xc3\xb2 el riu es va desbordar i va haver d'esperar la flotilla. Els grups Boulin i Cauvigny es van concentrar a Cotopa i el grup Chmittelin (format per les tropes de Goho) va sortir d'Abomey el 7 d'octubre per establir-se al nord a Oumb\xc3\xa9gam\xc3\xa9 en la ruta d'Atch\xc3\xa9rib\xc3\xa9. La flotilla refor\xc3\xa7ada va portar a Dogba els queviures i municions. El general Dodds es va embarcar a Porto Novo el 13 d'octubre per posar-se al front. Es va unir al grup Drude a Dogba i va arribar a  Agonj, en mig de suposades mostres de suport de la poblaci\xc3\xb3; els altres tres grups se li van unir a trav\xc3\xa9s del Zou i el 23 d'octubre, tres grups es van concentrar a Zagnanado i el grup Chmittelin va avan\xc3\xa7ar fins a Y\xc3\xa9g'o. _NEWLINE_B\xc3\xa9hanzin va demanar esperar la tronada dels seus ambaixadors a Fran\xc3\xa7a per\xc3\xb2 se li va exigir de moment fer submissi\xc3\xb3; el rei preparava la seva fugida a Lagos i els francesos van decidir tallar aquesta ruta i es va enviar al coronel Dumas, amb el grup Boutin, (25 d'octubre) cap al nord al Ou\xc3\xa9m\xc3\xa9 i cap a Paouignan; el reste de les forces van avan\xc3\xa7ar tot seguit. El 28 d'octubre el grup Drude es va instal\xc2\xb7lar a Begohonou on se li va unir el 3 de novembre el grup de Cauvigny. El mateix dia els grups Drude i Boutin van arribar a Bododji i al riu Louto i el comandant Chmittelin va ocupar Abodougnanli. El 4 de novembre B\xc3\xa9hanzin va enviar emissaris al general Dodds, que no foren escoltats.  Un dels grups es va dirigir a Gonsou\xc3\xa9 mentre el coronel Dumas arribava a Paouignan pel Zoutenou tancant les rutes cap a Lagos per l'Ou\xc3\xa9m\xc3\xa9. _NEWLINE_El 6, 7 i 8 de novembre els lleials al rei van comen\xc3\xa7ar a rendir-se i entregar les armes; es van presentar dos ministres que no foren rebuts. El 8 de novembre el grup de Drude va arribar al rierol Paco a 2 hores del campament i el coronel Dumas a Paouignan sur Gouvelin, a mig cam\xc3\xad d'Atch\xc3\xa9rib\xc3\xa9. El general Dodds va anunciar que el 9 de novembre iniciaria l'avan\xc3\xa7 si tots els pr\xc3\xadnceps, ministres i caps no havien fet submissi\xc3\xb3. Efectivament la van fer (4 ministres, 8 pr\xc3\xadnceps i 20 grans caps. B\xc3\xa9hanzin no obstant, tement ser assassinat, no es va rendir fugint de nit; les seves dones, parents i ministres el van abandonar. Es va refugiar prop d'Hedavo amb uns 100 guerrers, i d'all\xc3\xad va passar a Savalou. _NEWLINE_El 16 de novembre la columna Boutin es va dirigir a Savalou, seguida de la columna Drude i m\xc3\xa9s enrere el grup Cauvigny amb el general Dodds. B\xc3\xa9hanzin no poia anar a l'oest perqu\xc3\xa8 la poblaci\xc3\xb3 musulmana d'Atakpam\xc3\xa9 li era hostil i en canvi el reiet\xc3\xb3 de Savalou li era m\xc3\xa9s favorable. Cauvigny va anar de  Zoutenou a Zoun-wei-Hono, Paouignan i Dassa-Togon on va arribar el 18 de novembre. B\xc3\xa9hanzin va semblar que es dirigia a Abomey i la columne Drude es va dirigir all\xc3\xad arribant el 21 de novembre a Badagba on B\xc3\xa9hanzin havia passat la nit anterior; el 24 la columna era a Oumb\xc3\xa9gam\xc3\xa9; el 23, despr\xc3\xa9s d'un re-avituallament a Goho, va tornar a la regi\xc3\xb3 del nord-oest que va rec\xc3\xb3rrer en tots sentits. La columna Boutin baixant de Savalou va destruir el dia 26 un campament dahomei\xc3\xa0 a la vora del Zou i es va fixar en aquest punt._NEWLINE_El 22 de novembre del general Dodds va sortir de Dassa-Togon amb el grup de Cauvigny i es va dirigir al sud passant per Atch\xc3\xa9rib\xc3\xa9, Cass\xc3\xa9croulou, Boliou\xc3\xa9 i arribant el 3 de desembre a Oumb\xc3\xa9gam\xc3\xa9. El comandant del grup cinqu\xc3\xa8 que operava fins aleshores a\xc3\xaflladament a la regi\xc3\xb3 del Mono, va rebre ordre de pujar al nord i unir-se a la columna principal. _NEWLINE_El 29 de novembre, B\xc3\xa9hanzin fou detectat a la regi\xc3\xb3 entre Djidja i Goho;  fou perseguit de prop i es van canviar trets amb la seva escorta i el 4 de desembre va estar a punt de ser atrapat.  El 8 de desembre es va informar que seguia baixant cap al sud; alguns pr\xc3\xadnceps, esposes o fills del rei o de Gl\xc3\xa9-Gl\xc3\xa9 foren agafats; sobtadament per\xc3\xb2 va girar cap al nord._NEWLINE_El 11 de desembre el quarter general va passar d'Oumb\xc3\xa9gam\xc3\xa9 a Goho. Del 12 al 20 de desembre les tres columnes va rebuscar en el territori entre Abomey, Atch\xc3\xa9rib\xc3\xa9 i el Couffo. Es deia que B\xc3\xa9hanzin estava prop de Goho amb una petita escorta. L'Ou\xc3\xa9m\xc3\xa9 no era navegable m\xc3\xa9s enll\xc3\xa0 de Dogba i Cotopa va esdevenir cap d'etapa amb Goho com annex. Els dos punts foren units per una l\xc3\xadnia de tel\xc3\xa8graf. El 21 el grup Drude va remuntar fins a Dossa per\xc3\xb2 va retornar al sud; una altra columna va pujar a Atch\xc3\xa9rib\xc3\xa9 per tornar despr\xc3\xa9s enrere a la l\xc3\xadnia Oumb\xc3\xa9gam\xc3\xa9-Tendji. Es van establir diverses posicions militars. El 29 de desembre es va trobar la pista de B\xc3\xa9hanzin prop de Lesseni, dirigint-se a Dossa. Poc despr\xc3\xa9s estava a punt de sortir de Djidja per anar a l'oest de Dieubatt\xc3\xa9. Fins al 15 de gener de 1894 es va rec\xc3\xb3rrer el pa\xc3\xads en totes direccions sense poder trobar al fugitiu; se sabia que romania a la regi\xc3\xb3 entre Abomey i Oumb\xc3\xa9gam\xc3\xa9, on els habitants, dahomeians purs, li eren totalment fidels. Encara que el rei no fou trobat, la resta de la fam\xc3\xadlia reial va caure en mans dels francesos_NEWLINE_Despr\xc3\xa9s de rebre la submissi\xc3\xb3 dels mahis i els dhasses, el general Dodds va retornar a Goho on es va establir. Convenia organitzar el pa\xc3\xads i el general va aprofitar que alguns germans de B\xc3\xa9hanzin que havien estat apartats per aquest del poder li guardaven ranc\xc3\xbania, i despr\xc3\xa9s d'una consulta amb la fam\xc3\xadlia reial els pr\xc3\xadnceps dahomeians presoners foren convidats a elegir un nou rei. El pr\xc3\xadncep Goutchili que era l'hereu leg\xc3\xadtim de Gl\xc3\xa9-Gl\xc3\xa9 per\xc3\xb2 havia estat apartat per  B\xc3\xa9hanzin, fou designat per unanimitat. El seu oncle Topa-M\xc3\xa8l\xc3\xa9 i sa germana Yaya Migausi el van anar a buscar a la selva on encara restava i el van portar a  Goho. Fou acceptat per Dodds i fou proclamat rei amb el nom d'Agoli-Agbo.\n_START_SECTION_\nEl protectorat\n_START_PARAGRAPH_\nLa cerim\xc3\xb2nia de coronaci\xc3\xb3 es va portar a terme el 15 de gener de 1894 a la pla\xc3\xa7a del palau de Simbodji a Abomey, en pres\xc3\xa8ncia de les tropes franceses. El nou rei va rebre un sabre de plata i la bandera francesa fou hissada al palau, seguint llavors una desfilada de les tropes que tot seguint van tornar als seus quarters a Goho (quarter destru\xc3\xaft per un incendi pocs dies despr\xc3\xa9s). Agoli-Agbo va alertar al general Dodds del parador de B\xc3\xa9hanzin; les tropes el van anar a buscar i la nit del 25 al 26 de gener es va entregar sense condicions al llogaret d'Acachacpa. Abandonat per la seva fam\xc3\xadlia, B\xc3\xa9hanzin fou deportat a Martinica, al fort Tartenson de Fort-de-France, amb algunes de les seves dones. Els seus ministres i alguns caps foren deportats al Gabon._NEWLINE_Els francesos van considerar bona l'administraci\xc3\xb3 d'Agoli-Agbo durant els primers anys; per\xc3\xb2 despr\xc3\xa9s alguns conflictes amb s\xc3\xbabdits francesos i suposats abusos de poder cada cop m\xc3\xa9s importants, van provocar la seva destituci\xc3\xb3 el mes de gener de 1900. El rei fou enviat deportat al Congo Mitj\xc3\xa0 i el territori del regne convertit en cacicat dins de la col\xc3\xb2nia de Dahomey i depend\xc3\xa8ncies de la que igualment havia estat part el protectorat."